สวัสดีคะคุณ หนูมีเรื่องจะปรึกษา เมื่อวันที่8มีนาคมที่ผ่านมาหนูได้มีเพศสัมพันธ์กับแฟนเป็นครั้งแรก หลั่งนอกไม่ใส่ถุงยางอนามัย ต่อมาวันที่10มีนาคมประจำเดือนหนูมามาจนถึงวัน14แล้วประจำเดือนก็หยุด เมื่อวันที่18มีนาคมหนูมีเพศสัมพันธ์กับแฟนอีกครั้ง แต่2รอบ ไม่ใส่ถุงยาง หลั่งนอก หนูผึ้งคิดได้แล้วกินยาคุมฉุกเฉินในวันที่20ประมาณ48 ชั่วโมง หนูอยากจะถามคุณว่า ในกรณีของหนูหนูจะท้องไหมคะ?
สวัสดีครับ ในช่วงแรกที่มีเพศสัมพันธ์ แล้วมีประจำเดือนมาปกติ ก็คงไม่ได้มีการตั้งครรภ์ครับ ส่วนในช่วงที่สอง หากมีเพศสัมพันธ์แบบหลั่งนอก และไม่ได้ป้องกัน ก็ยังมีโอกาสตั้งครรภ์อยู่ครับ เพราะการหลั่งนอกนั้นมีโอกาสล้มเหลวสูง (จะมีการหลั่งอสุจิ) และทุกครั้งที่สอดใส่แบบไม่มีถุงยางอนามัย น้ำหล่อลื่นที่ออกมาปนเปื้อนช่องคลอด ก็ยังมีตัวอสุจิปนได้ แม้จะน้อย และแม้ว่าจะใช้ยาคุมกำเนิดฉุกเฉิน ก็เพียงแค่ลดโอกาสตั้งครรภ์ลงเท่านั้นครับ (หากใช้ใน 48 ชั่วโมง จะลดโอกาสการตั้งครรภ์ราว 75%) เพราะยาคุมกำเนิดฉุกเฉินมีประสิทธิภาพต่ำ เมื่อเทียบการใช้ถุงยางอนามัย หรือ ยาคุมกำเนิดแบบแผงปกติ ครับนอกจากนี้ ขอแนะนำว่าไม่ควรใช้ยาคุมฉุกเฉินเป็นประจำ เพราะจะทำให้ประจำเดือนผิดปกติได้ และควรใช้ถุงยางอนามัย เพื่อเป็นการป้องกันดีกว่าครับกล่าวโดยสรุป ยังมีโอกาสตั้งครรภ์อยู่ครับ ดังนั้น หากประจำเดือนเดือนต่อไปขาดหรือมาช้า ก็ควรใช้ชุดตรวจการตั้งครรภ์เพื่อความแน่ใจครับ